text: Pony og svaner spankulerede på motorvejene
  11 maj 2017 kl. 10.16
  Seks svaner og en pony har torsdag formiddag forvildet sig ud på motorvejene i det sønderjyske. Ponyen er set ved Christiansfeld og svanerne ved Sønderborg.
  Seks svaner havde onsdag formiddag forvildet sig ud på motorvejen ved Sønderborg. De store hvide fugle gik i begge spor.
  - De var arrige og stædige og svære at få væk, fortæller Erik Lindholdt, der er vagtchef hos Syd- og Sønderjyllands Polti, til TV SYD.
  På motorvejen mellem Christiansfeld og Kolding var der desuden set en pony rende rundt. Det sker desværre alt for ofte, siger vagtchefen til TV SYD.
  - Alt for mange heste slipper fri af deres indhegninger og løber rundt på vejene. Jeg vil opfordre til, at folk får tjekket deres dyrs indhegninger, da det simpelthen er for farligt for både mennesker og dyr, at de løber løse rundt, siger vagtchef Jørn Lindholdt.
  Kære bilist. Vi har i øjeblikket en flok svaner spankulerende rundt på Sønderborgmotorvejen tæt på Sønderborg. Pas på de kære kræ #politidk
  
  